Barnetimeboka

Barnetimeboka er en felles betegnelse på barne- og ungdomsbøker skrevet av lyttere av Lørdagsbarnetimen i NRK radio i fellesskap gjennom dette programmet. Den første barnetimeboka kom ut i 1953 med tittelen Rømlingen på Neptun.

Skrivingen har ofte vært organisert som en stafett der en forfatter har skrevet første kapittel av en historie, og der lytterne siden har sendt inn tekstforslag og tegninger til nye kapitler.

En del av overskuddet av boksalget har gått til et godt formål, også utvalgt av lytterne. Etter hvert opprettet NRK et veldedig fond kalt «Barnetimens katastrofefond» eller «Barnetimens hjelpefond». I 1964 og etter alle utgivelser i perioden 1968–1985 gikk hele eller deler av den totale inntekten fra salg av banetimeboka til dette fondets bistandsvirksomhet. 

 Utgivelser 

 1953: Rømlingen på Neptun – inntektene gikk til Radiogavefondet
 1955: Toya – inntektene ble fordelt mellom Flyktningehjelpen og Foreningen til bekjempelse av cerebral parese
 1957: Petter fra Ruskøy – inntektene gikk til Nord-Norges åndssvakehjem for barn, Trastad, Kvæfjord
 1960: Espen i Afrika – inntektene gikk til «hjelp til syke barn i Afrika og Norge»
 1962: Karen – inntektene gikk til Avdelingen for åndssvake barn ved Hellandheimen, Vestnes pr. Molde
 1964: Av Torgeirs saga – inntektene gikk til «Katastrofefondet, bl.a. kr. 10 000,– til katastroferammede i Tyrkia 1966»
 1966: Det hendte i Gaupdalen – inntektene gikk til Geilomo Barnesykehus, «et behandlingshjem for astmatiske barn»
 1968: Mysteriet på Svartøya – inntektene ble fordelt mellom Haraldvollen leirskole (drevet av Norges Røde Kors), «Biafra prosjekt» (drevet av Redd Barna) og Barnetimens katastrofefond
 1970: SOS fra Varghytta – inntektene gikk til «Solgløtt» i Drammen og «Bjørklund» i Tromsø (drevet av Frelsesarmeen og Norges Røde Kors) samt til Barnetimens katastrofefond
 1972: Helen og Abba – inntektene ble fordelt mellom feriehjemmet «Knausen» i Malvik, barnehjemmene «Lykkebo A og B» (som var drevet av Frelsesarmeen), og Barnetimens katastrofefond
 1974: Operasjon Ugle – inntektene gikk til Barnetimens katastrofefond
 1977: Barnetimeboka – inntektene ble fordelt mellom Kirkens Nødhjelp, Redd Barna, Aksjon Fremtid, Amnesty International, Flyktningeaksjonen og Barnetimens hjelpefond
 1979: Barnetimeboka – inntektene ble fordelt mellom Kirkens Nødhjelp, Redd Barna, ---- og Barnetimens hjelpefond
 1981: Barnetimeboka – inntektene ble fordelt mellom en rekke ulike hjelpeorganisasjoner og Barnetimens hjelpefond
 1985: Barnetimeboka – inntektene ble fordelt mellom en rekke ulike hjelpeorganisasjoner og Barnetimens hjelpefond
 1987: Barnetimeboka – inntektene ble fordelt mellom en rekke ulike hjelpeorganisasjoner og Barnetimens hjelpefond
 1989/90: Barnetimeboka – inntektene ble fordelt mellom en rekke ulike hjelpeorganisasjoner og Barnetimens hjelpefond

 Filmatiseringer 
Bøkene Toya fra 1955 og Petter fra Ruskøy fra 1957 ble senere filmatisert; filmen Toya hadde kinopremiere i 1956, og filmen Petter fra Ruskøy hadde premiere i 1960.

 Referanser 

Eksterne lenker
 Fakta om barnetimebøkene på NRKs nettsted

Kategori:Norske barnebøker